হিসাববিজ্ঞান
হিসাববিজ্ঞান বা হিসাববিদ্যা (অ্যাকাউন্টিং বা একাউন্টিং নামেও পরিচিত) হল এমন একটি বিষয় যার মাধ্যমে কোন ব্যাক্তি বা প্রতিষ্ঠানের আর্থিক তথ্যাবলি সংরক্ষণ, প্রক্রিয়াকরণ, ফলাফল নির্ণয়, বিশ্লেষণের পদ্ধতি আলোচনা করা হয়। হিসাববিজ্ঞান হলো প্রতিষ্ঠানে সংগঠিত লেনদেনসমূহ লিপিবদ্ধ করা ও ব্যবহারকারীদের কাছে প্রয়োজনীয় তথ্য সরবরাহ করার একটি সামগ্রিক প্রক্রিয়া।এটি একটি সামাজিক বিজ্ঞান।ব্যবসায় এটি ব্যবস্থাপনার হাতিয়ার হিসাবে ব্যবহৃত হয়।হিসাববিজ্ঞান হতে প্রাপ্ত তথ্য থেকে ব্যবস্থাপকগণ সিদ্ধান্ত গ্রহন করেন।হিসাবপবিজ্ঞান আর্থিক জবাবদিহিতার হাতিয়ার হিসাবেও গৃহীত হয়।আধুনিক কালে হিসাববিজ্ঞানকে ব্যবসায়ের ভাষা বলা হয়। ব্যবসায় ছাড়াও হিসাববিজ্ঞান ব্যক্তি, পরিবার, অব্যবসায়ী প্রতিষ্ঠান ও রাষ্ট্রীয় ক্ষেত্রেও অনুসৃত হোয়। হিসাববিজ্ঞান প্রায় হাজার বছর ধরে চর্চিত একটি বিদ্যা। প্রাচীন মেসোপটেমিয়া সভ্যতায় উৎপাদিত ফসল এবং মন্দিরে সংগৃহীত শস্যের হিসাব রাখার জন্য হিসাববিজ্ঞানের প্রাচীনতম পন্থাগুলো ব্যবহৃত হতো।